Vilniaus troleibusai

Vilniaus troleibusai – viena iš dviejų Lietuvos troleibusų sistemų. Maršrutai, transporto priemonės ir infrastruktūra valdomi miesto savivaldybei priklausančios įmonės UAB „Vilniaus viešasis transportas“.

Istorija 

1956 m. spalį įkurta Vilniaus troleibusų valdyba, nutiestas 7,8 km ilgio kontaktinis tinklas ir pastatytas parkas 25 troleibusams. Tų pačių metų lapkričio 6 d. išriedėjo pirmi 7 MTB-82D troleibusai maršrutu „Antakalnis–Stotis“.

1981 m. troleibusų skaičius du kartus viršijo parko aptarnavimo projektinį galingumą, tad nuspręsta statyti antrąjį parką. Jis atidarytas 1985 m. gruodžio 28 d. Viršuliškių mikrorajone. Čia galėta aptarnauti 150 troleibusų.

1993 m. balandį valdyba reorganizuota į UAB „Vilniaus troleibusai“ (steigėja/savininkė Vilniaus miesto savivaldybė).

1996–1997 m. iš savivaldybės biudžeto įsigyta 30 naujų čekiškų troleibusų „Škoda-14Tr“, o 1999 m. – 23 „Škoda-14TrM“.

2004–2006 m. lizingo būdu įsigijo 45 naujus lenkiškus žemagrindžius troleibusus „Solaris Trollino 15 AC“.

2011 m. lapkričio 4 d. įmonė reorganizuota į UAB „Vilniaus viešasis transportas“.

2018–2019 m. įmonė įsigijo 41 naujus „Solaris Trollino IV 12“ troleibusus.

Maršrutai 
Vilniuje yra ~250 troleibusų, kurie aptarnauja 16 maršrutų.

Žiemos sezono metu (mokslo metais) darbo dienomis į gatves išrieda 171, savaitgaliais – 95 troleibusai, kurie per dieną nuvažiuoja 36 336 km.

Trumpiausias troleibusų maršrutas – 21-asis (7,1 km, normatyvas – 18 min).

Daugiausiai (20 troleibusų) važiuoja 7-uoju maršrutu, mažiausiai (2 troleibusai) – 21 maršrutu.

Mažiausiu intervalu važinėja 2, 4, 6, 7 maršrutų troleibusai. Piko metu dažnai važiuoja ir 18 maršruto troleibusai, bet ne piko metu jie važiuoja itin retai. Vidutinis intervalas tarp troleibusų piko metu yra 5-8 minutės.

Modelių sąrašas

Sistema

Galerija

Šaltiniai

Susiję straipsniai 
 Vilniaus viešasis transportas
 UAB „Vilniaus viešasis transportas“ autobusų maršrutai

Nuorodos 
 UAB „Vilniaus viešasis transportas“ Oficiali svetainė

Lietuvos transporto įmonės
Vilniaus transportas
Troleibusai